cyanic-selkie/wikianc huggingface dataset:
బిబిసి వరల్డ్ న్యూస్
చరిత్ర
1994, జనవరి 1న, బిబిసి వరల్డ్ సర్వీస్ టెలివిజన్ రెండు స్టేషన్లుగా విడిపోయింది: బిబిసి ప్రైమ్ - చందా అవసరమయ్యే ఒక వినోద ఛానెల్, వార్తలు, ప్రస్తుత వ్యవహారాలపై దృష్టి ఉంచే ఉచిత ప్రసారమైన బిబిసి వరల్డ్. 1994 నుండి, ఈ సేవలు ఎన్నో బ్రాండింగ్ మార్పులకు గురి అయింది. 1994 నుండి 1997 వరకు, ఛానెల్ తన పేరును ప్రదర్శించుటకు తక్కువ గ్రాఫిక్ లను ఉపయోగించింది.
1997, అక్టోబరు 4న కార్పోరేషను కొరకు ఒక కొత్త లోగో వాడబడింది. బిబిసి న్యూస్ కొరకు ఇంకొక పెద్ద పునః ప్రారంభము 1999 లో వచ్చింది. యునైటెడ్ కింగ్ డమ్, బిబిసి వరల్డ్ రెండింటిలో భౌగోళికంగా ఎరుపు, క్రీమ్ రంగులో చేయబడిన ఒకే తీరైన ఆకృతిని ఏర్పాటుచేశారు. "డ్రమ్స్, బీప్స్" అనే శైలిపై ఆధారపడిన ఒక సంగీతమును ప్రవేశపెట్టారు. దీనిని ఇతర వార్తా కార్యక్రమాల యొక్క సాధారణ ఆర్కెస్ట్రా వెర్షనుల విభాగము నుండి వచ్చిన డేవిడ్ లోవె స్వరపరచారు.
అదే 'డ్రమ్స్, బీప్స్' శైలి సంగీతమును కొత్త గ్రాఫిక్ లతో ఉపయోగిస్తూ 2003లో రెండవ మార్పు జరిగింది. ఇది 1999లో జరిగిన దానికంటే ఎంతో తక్కువ కొలతలో ఉంది. ముఖ్యమైన రంగు నలుపు, ఎరుపు వర్ణంలోనికి మారేటప్పుడు సంగీతము స్వల్పంగా మార్చబడింది. స్టూడియోలు ఫ్రోస్ట్ గాజును తెలుపు, ఎరుపు ఆకృతులను రంగుల కొరకు వాడారు.
2008లో ఛానెల్ బిబిసి వరల్డ్ న్యూస్ అని పేరు మార్చబడింది.
ప్రసారం
ఈ ఛానెల్ రెడ్ బీ మీడియా చే వారి ప్రసార కేంద్రము వద్ద ఉన్న నెట్వర్క్ కేంద్రము నుండి బిబిసి మీడియా విలేజ్ లో ప్రసారము చేయబడుతుంది. ఇది బిబిసి వైట్ సిటి, వైట్ సిటి, పశ్చిమ లండన్ లో ఒక భాగము. సమీప టెలివిజన్ కేంద్రము లోని స్టూడియో N8 నుండి అన్ని వార్తా ప్రసారాలు జరుగుతాయి. బిబిసి వరల్డ్ న్యూస్ యొక్క న్యూస్ గది 1994 వేసవిలో ఏర్పాటుచేసిన బిబిసి యొక్క గ్లోబల్ న్యూస్ హబ్ లో ఒక భాగము. బిబిసి వరల్డ్ న్యూస్ యొక్క న్యూస్ గది రోజంతా పనిచేస్తుంది.
అంతకు పూర్వము, ఈ చానల్ 4:3లో ప్రసారం అయ్యింది, అప్పుడు వార్తలను 14:9 డిజిటల్, అనాలాగ్ పద్ధతిన ప్రసారం చేసేవారు. దీని వల్ల తెరకు పైనా, కింది భాగాలలో నల్లటి పట్టీ కనిపిస్తుంది. 2009 జనవరి 13న 09:57 GMT సమయంలో, BBC వరల్డ్ న్యూస్ తన ప్రసారాలను 16:9 ఫార్మాట్ కు మార్చుకుంది, మొదటగా యాస్ట్రా 1L ఉపగ్రహం ద్వారా ఐరోపా లో, తరువాత యుటెల్సాట్ హాట్ బర్డ్ 6 ఉపగ్రహం ద్వారా 2009 జనవరి 20 నుండి ఆసియా ప్రాంతాలకు వార్తలను ప్రసారం చేసింది.
లభ్యత
బిబిసి వరల్డ్ న్యూస్ సాధారణంగా ప్రసారానికి ఉచిత (FTA) ఛానలుగా వీక్షించబడుతుంది. ఈ ఛానలు యూరోప్ లోని అన్ని ప్రాంతాలలో, ప్రపంచం లోని చాలా భాగాలలో ఉపగ్రహము ద్వారా లభ్యమౌతుంది. ప్రపంచములో ఎక్కువ భాగములో, అన్ని ఉపగ్రహ, కేబుల్ వేదికలపై కొనసాగింది. భారత దేశములో, 2006, జూన్ 15 వరకు ఇది FTA కాని ఇప్పుడు చందా చెల్లించవలసిన ఛానలు.
యునైటెడ్ కింగ్‌డమ్
ఈ ఛానెల్ యునైటెడ్ కింగ్డంలో అధికారికంగా పూర్తి-సమయ ఛానెల్ కాదు, ఎందుకంటే అది వ్యాపార ప్రకటనల ద్వారా నిర్వహించబడుతుంది కాబట్టి. (బిబిసి యొక్క సొంత చానళ్ళు టెలివిజన్ లైసెన్స్ రుసుముతో నిధులు సమకూర్చుకుంటారు, ఈ విధముగా ప్రసారమయ్యే చానళ్ళను చూస్తున్న ప్రజానీకము, సంస్థలు దాని కోసం రుసుము చెల్లించవలసి ఉంటుంది). అయినప్పటికీ, ఈ ఛానెల్ వివిధ యురోపియన్ ఉపగ్రహాలపై ఉచిత ప్రసార హోదా కలిగి ఉన్నందున, దీనిని అందుకోవడం సులభమే.
అంతర్జాల ప్రవేశము
యునైటెడ్ కింగ్డం వెలుపల, లైవ్ స్టేషను ద్వారా లైవ్ ఇంటర్నెట్ స్ట్రీమ్ గా ఉచితంగా చూడవచ్చు. ఒక సమయంలో, యునైటెడ్ స్టేట్స్ కు చెందిన IP ఎడ్రెస్ వాడుతున్న వినియోగదారులను ఛానెల్ ను చూచుటకు అనుమతించలేదు. దీనికి కారణం, లైవ్ స్టేషనుకు ఆ దేశంలో ఈ సేవలు అందించేందుకు అనుమతులు లేకపోవడమే. కాని, 2011 ఏప్రిల్ నాటికి, ఈ వెబ్సైట్ ద్వారా ఈ ఛానెల్ ను చూసే సౌలభ్యం లభించింది.
బహ్రెయిన్, యునైటెడ్ అరబ్ ఎమిరేట్స్ లో, ఈ ఛానెల్ భూతల ఛానెల్ గానే కాకుండా, మొబైల్ ఫోన్ యందు సబ్‌స్క్రీప్షన్ సేవగా కూడా లభిస్తుంది.
తెలుగు
బిబిసి తెలుగు 2017 అక్టోబరు 2  న ప్రారంభమైంది.. భారతదేశ 11 భాషల్లో తన సేవలను విస్తరించే దిశగా తొలిగా తెలుగుతో పాటు నాలుగు భాషలలో సేవలు అందిస్తుంది. ప్రధానంగా అంతర్జాల సేవలందించే ఈ మాధ్యమం ఈటీవీ ఛానళ్ల భాగస్వామ్యంతో బిబిసి ప్రపంచం అనే కార్యక్రమం ద్వారా సాంప్రదాయక  ప్రసార టెలివిజన్లో ప్రేక్షకులకు చేరువవుతున్నది.
కార్యక్రమాలు
ప్రత్యక్ష వార్తా కార్యక్రమాలు:
ఇతర ప్రత్యక్ష కార్యక్రమాలు:
ముందుగా రికార్డు చేయబడ్డ కార్యక్రమాలు:
బిబిసి వరల్డ్ న్యూస్
thumb|right|బిబిసి వరల్డ్ న్యూస్ స్టూడియో పశ్చిమ లండన్ లోని బిబిసి దూరదర్శన్ కేంద్రములో ఉన్న ప్రధాన న్యూస్ రూమ్ ప్రక్కన ఉంది.
బిబిసి వరల్డ్ న్యూస్ బులెటిన్లు కెనడాలోని CBC న్యూస్ నెట్వర్క్, ఆస్ట్రేలియాలోని ABC న్యూస్ 24 లపై కూడా ప్రసారము చేయబడతాయి.
హీత్రూ ఎక్స్‌ప్రెస్ రైలు మార్గములో లండన్ పడింగ్టన్ నుండి లండన్ హీత్రూ విమానాశ్రయమునకు ప్రయాణించే ప్రయాణీకులకు కూడా ప్రత్యేకంగా రికార్డు చేయబడిన బిబిసి వరల్డ్ న్యూస్ బులెటిన్ ను వారి పదిహేను నిమిషాల ప్రయాణ సమయములో ప్రసారము చేయబడుతుంది. ఈ బులెటిన్ ను "వెల్కం టు బిబిసి వరల్డ్ న్యూస్ ఆన్బోర్డ్ ది హీత్రూ ఎక్స్‌ప్రెస్" అనే పేరుతో ప్రవేశపెట్టబడింది. ఈ సంక్షిప్త బులెటిన్ రోజు రెండుసార్లు సవరించబడుతుంది, రైలులోని రెండు తరగతులలో LCD టెలివిజనులలో చూపించబడుతుంది.
ప్రపంచ వ్యాప్తంగా ఎన్నో విమానయాన సంస్థలు కూడా బిబిసి వరల్డ్ న్యూస్ యొక్క రికార్డు చేయబడిన బులెటిను ప్రసారం చేస్తాయి. వీటిలో ముఖ్యాంశాలు కాని లేకపోతే విమానము యొక్క వినోద వ్యవస్థలో అందుబాటులో ఉన్న మొత్తం బులెటిను కాని ప్రసారం చేస్తాయి. బిబిసి వరల్డ్ న్యూస్ కలిగిన విమానయాన సంస్థలు : ఎమిరేట్స్ ఎయిర్లైన్స్, సింగపూర్ ఎయిర్లైన్స్, కథే పసిఫిక్, కతార్ ఎయిర్వేస్, ఎతిహాడ్ ఎయిర్వేస్, యునైటెడ్ ఎయిర్లైన్స్.. యునైటెడ్ కింగ్డం నుండి బయలుదేరే బ్రిటిష్ ఎయిర్వేస్ విమానాలలో టేక్-ఆఫ్ అయిన కొద్ది సేపటికి ప్రయాణీకులు ఛానెల్ 1 పై ఈ బులెటినులను చూడవచ్చు. లండన్-హీత్రూ, లాస్ ఏంజిల్స్ (, న్యూ యార్క్-JFK 2009 వేసవి నాటికి) మధ్య తిరిగే విమానాలలో ఎయిర్ ఫ్రాన్స్ కూడా ఫ్రాన్స్ 2 న్యూస్ బదులుగా పూర్తి బులెటినును ప్రసారం చేస్తుంది.
వార్తల సమర్పకులు
జార్జ్ అలగియ (సోమవారము-గురువారము), స్టీఫెన్ సాకుర్ (శుక్రవారము) GMTను అందిస్తారు, మిశాల్ హుసెయిన్ (సోమవారము-గురువారము), లైసె డౌసెట్ (శుక్రవారము) ఇంపాక్ట్ అందిస్తారు, నిక్ గోవింగ్ ది హబ్ అందిస్తారు, జీనాబ్ బదావి (సోమవారము, గురువారము-శుక్రవారము), క్రిస్టి లాంగ్ (మంగళవారము-బుధవారము) వరల్డ్ న్యూస్ టుడే అందిస్తారు, మాట్ట్ ఫ్రీ (సోమవారము-గురువారము), కాట్టి కే (శుక్రవారము) బిబిసి వరల్డ్ న్యూస్ అమెరిక అందిస్తారు, రోస్ అట్కిన్స్ వరల్డ్ హావ్ యువర్ సే అనే కార్యక్రమాన్ని అందిస్తారు.
బిబిసి వరల్డ్ న్యూస్ అందిచేవారు: మార్టిన్ డెన్నిస్, పీటర్ డోబ్బీ, కోమల డుమోర్, డేవిడ్ ఈడేస్, మైక్ ఎంబ్లె, కరిన్ జియన్నోనే, గీత గురు-మూర్తి, లకి కాకిన్గ్స్, నాగ మంచెట్టి, అద్నాన్ నవాజ్, జమీ రాబర్ట్సన్, బబిత శర్మ, ఓవెన్ థామస్, అలస్టేయిర్ యేట్స్.
అప్పుడప్పుడు కార్యక్రమములను అందించే ఇతరులు: మార్టిన్ క్రోక్సాల్, జేమ్స్ దాక్వేల్, జూలియెట్ డన్లోప్, పోనెహ్ ఘోద్దూసి, డెబొరా మకేంజీ, కాసియా మాడేర, నిషా పిళ్ళై, కేట్ సిల్వర్టన్, టిం విల్కాక్స్.
వ్యాపార సమర్పకులు
వ్యాపార సమర్పకులు: తాన్య బెక్కేట్ట్, సల్లి బండాక్, సారా కొబం, సల్లి ఈడెన్, జూలియెట్ ఫాస్టర్, ఆరోన్ హేస్లేహర్స్ట్, జామీ రాబర్ట్సన్, ఓవెన్ థామస్. రికో హైజోన్, శరణ్‌జీత్ లే ఆసియా వ్యాపార నివేదికను, ఆసియా టుడేను సింగపూర్ నుండి అందిస్తారు.
క్రీడా సమర్పకులు
క్రీడా సమర్పకులు: మైక్ బుషేల్, రేష్మిన్ చౌదరి, అమండ డేవిస్, సీన్ ఫ్లెచర్, కార్తి జ్ఞానసాగరం, మాట్ట్ గూడ్రీక్, అమేలియా హారిస్, సెలీన హించ్క్లిఫ్ఫే, సంజీవ్ శెట్టి, సారా స్టిర్క్, స్యూ తెఅర్లె.
వాతావరణ సమర్పకులు
వాతావరణ సమర్పకులు : దర్రెన్ బెట్ట్, డేనియల్ కర్బెత్ట్, అలెక్స్ దీకిన్, లియం దుట్టన్, క్రిస్ ఫాక్స్, పీటర్ గిబ్స్, జాన్ హంమొండ్, సారా కీత్-లుకాస్, సైమన్ కింగ్, లూసీ లియర్, నిక్ మిల్లర్, సూసన్ పొవెల్, నీనా రిడ్జ్, మాట్ట్ టేలర్, లారా టోబిన్, హెలెన్ విల్లెట్ట్స్, జే వయన్నే.
మాజీ సమర్పకులు
చానెలుపై ఇంతకు మునుపు కనిపించిన సమర్పకులు: సమీర అహ్మద్ (ప్రస్తుతము ఛానెల్ 4 న్యూస్ తో), లిండ్సే బ్రన్చార్, టోని ఛాంపియన్, జోనాథన్ చార్లెస్, పీటర్ కో, స్టీఫెన్ కోలే (ప్రస్తుతము AI జజీర ఇంగ్లీష్ తో), దర్శిని డేవిడ్ (ప్రస్తుతము స్కై న్యూస్స్ UK తో), మాయ ఇవెన్, అడ్రియన్ ఫినిఘన్ (ప్రస్తుతము AI జజీర ఇంగ్లీష్ తో) కరెన్ బోవర్మాన్ (ప్రస్తుతము బిబిసి వరల్డ్ ఫీచర్స్ విభాగములో), లిజ్ జార్జ్, జెక్ లించ్, డోనాల్డ్ మెక్ కొమిక్, అనిత మెక్ నాట్ (ప్రస్తుతము AI జజీర ఇంగ్లీష్ తో) కేశిని నవరత్నం, లిజ్ పిక్, రిచర్డ్ క్వెస్ట్, సుసాన్ ఒస్మాన్.
వ్యత్యాసము
బిబిసి వరల్డ్ న్యూస్, ఎక్కువ భాగము, ప్రపంచము అంతటా ఒకే ఛానెల్; వ్యాపార ప్రకటనలు మాత్రము దీని భేదాలుగా ఉన్నాయి. అయినప్పటికీ, కొన్ని ప్రాంతీయ కార్యక్రమ వ్యత్యాసాలు ఉన్నాయి. ఉదాహరణకు, ఇండియన్ ఫీడ్స్, యూరోప్ లో మాత్రమే ప్రసారమయ్యే ది రికార్డ్ యూరోప్ వంటి చాలా కార్యక్రమాలు ప్రత్యేకముగా ప్రాంతీయ వీక్షణము కొరకు తయారు చేయబడతాయి. దీనికి తోడుగా, సింగపూర్ నుండి ప్రసారము అయ్యే ఆసియా వ్యాపార నివేదిక ఆసియా, ఆస్ట్రేలియా, న్యూజీలాండ్, మధ్య తూర్పు దేశాలలో మాత్రమే ప్రసారము చేయబడుతుంది. మిగత ప్రపంచము అంతా వరల్డ్ బిజినెస్ రిపోర్ట్ చూస్తుంది. వరల్డ్ బిజినెస్ రిపోర్ట్ ఆసియా, ఆస్ట్రేలియా, న్యూజీలాండ్, మధ్య తూర్పు దేశాలలో ప్రదర్శింపబడుతుంది, కాని ఆయా దేశాలను బట్టి వేరువేరు సమయాలలో ప్రసారం చేయబడుతుంది. ఇంకా, ఆసియా బిజినెస్ రిపోర్ట్ 0130 BST సమయంలో ప్రపంచ వ్యాప్తంగా ప్రసారము అవుతుంది.
ఇతర చానెళ్లకు లాగానే కేబుల్ లేక సాటేలైట్ అందించేవారు వ్యాపార ప్రకటనలు వేయనప్పుడు, బిబిసి వరల్డ్ న్యూస్ యొక్క చాలా కార్యక్రమాలలోని విరామాలలో తదుపరి కార్యక్రమాల ప్రకటనలు మాత్రమే వస్తాయి. బిబిసి న్యూస్ సమయంలో, వాణిజ్య ప్రకటనలు ఉండవలసిన స్థానంలో ప్రచారం చేయని వార్త కథనాలు ప్రసారమవుతాయి. ఇది BBC వరల్డ్ న్యూస్ యొక్క బ్రాడ్ బ్యాండ్ వర్షన్ల విషయంలోనిది, యునైటెడ్ స్టేట్స్ లోని పబ్లిక్ బ్రాడ్కాస్టింగ్ సర్వీస్ (PBS) స్టేషన్లలో ప్రసారమయ్యే BBC వరల్డ్ న్యూస్ వర్షన్ల విషయంలోనిది. అయినప్పటికీ, నెట్వర్క్ అంతటా ప్రసారమమ్య్యే కొన్ని భౌగోళిక ప్రచారకాలు, సమర్పణలు ఉన్నాయి.
కౌంట్ డౌన్ వరుసక్రమము
దాని ప్రారంభము నుండి, ఇంకా చెప్పాలంటే, బిబిసి న్యూస్ ఛానెల్ తో తన సాహచర్యము నుండి, ప్రతి గంటకు వచ్చే వార్తా బులెటిన్ కొరకు కౌంట్ డౌన్ ఛానెల్ ప్రదర్శన యొక్క లక్షణముగా ఉంది. దీనికి తోడుగా డేవిడ్ లోవె స్వరపరచిన సంగీతము కూడా ఉంటుంది.
ప్రస్తుతము ఉన్న కౌంట్ డౌన్ లో వార్తలను ప్రసారము చేయుటలో పనిచేసిన వివిధ విభాగాలలో ఉన్న రిపోర్టర్లు, సాంకేతిక ఉద్యోగులను కలిగి ఉంటుంది. సిస్టర్ ఛానెల్ అయిన బిబిసి న్యూస్ లాగానే, కౌంట్ డౌన్ ఛానెల్ లోగోతో ముగుస్తుంది.
పురస్కారాలు
బిబిసి వరల్డ్ న్యూస్ 2006 నవంబరులో అసోసియేషన్ ఫర్ ఇంటర్నేషనల్ బ్రాడ్ కాస్టింగ్ అవార్డ్స్ వద్ద బెస్ట్ ఇంటర్నేషనల్ న్యూస్ ఛానెల్గా పేరుగాంచింది.
బాహ్య లింకులు
వర్గం:1991 స్థాపితాలు
వాణిజ్యశాస్త్రం
వాణిజ్య శాస్త్రం ను ఇంగ్లీషులో కామర్స్ (Commerce or Business ) అని అంటారు. వ్యాపారం లేదా వర్తకం లో జరిగే వ్యవహారాలను ఒక క్రమ పద్ధతిలో నమోదు చేయటాన్ని వాణిజ్యం అంటారు. వ్యాపారానికి సంబంధించిన వ్యవహారాలు గురించి తెలిపే శాస్త్రం. వాణిజ్య సంస్థ, కంపెనీ లేదా ఎంటర్ ప్రైజ్ అనగా వస్తువుల్ని ఉత్పత్తి చేయడానికి లేదా వినియోగదారులకు సేవల్నిఅందించడానికి ఏర్పడినట్టు చట్టపరంగా గుర్తింపు పొందిన సంస్థ. ఇలాంటి వ్యాపారాలు పెట్టుబడిదారి (కాపిటలిస్ట్) వ్యవస్థలో ఎక్కువగా కనిపిస్తాయి. ఇవి ఎక్కువగా ప్రైవేటు వ్యక్తులచే నడుపబడతాయి. వీటి ముఖ్యమైన ఉద్దేశం లాభాల్ని ఆర్జించడం, వాటి అధిపతుల్ని ధనవంతుల్ని చేయడం. సోషలిస్టు వ్యవస్థలో ప్రభుత్వ సంస్థలు లేదా పబ్లిక్ లేదా సహకార సంస్థలు ఎక్కువగా ఉంటాయి. వ్యాపారం లేక వర్తకం చేసే వ్యక్తిని వ్యాపారస్తుడు లేక వర్తకుడు అంటారు. వ్యాపారస్తుడిని ఆంగ్లంలో బిజినెస్‍మెన్ అంటారు.
వెలుపలి లంకెలు
Бизнис Предпринимательство
నీలంరాజు
నీలంరాజు తెలుగువారిలో కొందరి ఇంటిపేరు.
మౌమితా గుప్తా
జననం
మౌమితా గుప్తా పశ్చిమ బెంగాల్ రాజధాని కలకత్తాలో జన్మించింది.
బయటి లింకులు
వర్గం:భారతీయ సినిమా నటీమణులు వర్గం:బెంగాలీ సినిమా నటీమణులు వర్గం:జీవిస్తున్న ప్రజలు
సైమన్ కమిషన్
సైమన్ కమీషన్ (Simon Commission) అనగా సర్ జాన్ సైమన్ (Sir John Simon) అధ్యక్షతన ఏడుగురు సభ్యులుతో 1927 సంవత్సరమున భారతదేశ రాజ్యాంగ సంస్కరణసూచించే బాధ్యతనిర్వహించు నిమిత్తము ఇంగ్లండులో నెలకొలపబడిన రాజ్యాంగ వ్యవస్థ (రాజ్యాంగాధికారముతో నియమించబడ్డ విచారణ సంఘము). సైమన్ విచారణ సంఘము ( Simon committee) భారతదేశానికి 1928 సంవత్సరము ఫిబ్రవరి మాసములో పర్యటించుటకు వచ్చింది. ఆ విచారణ సంఘముయెక్క నియామకము, భారతదేశ పర్యటన గవర్నర్ జనరల్ (వైస్రాయి) లార్డు ఇర్విన్ పరిపాలించుచుండిన (1925-1931) కార్యకాలమందు జరిగిన ప్రముఖమైన బ్రిటిష్ ఇండియా చరిత్రాంశములు. సర్ జాన్ సిమన్ అధ్యక్షతవహించిన ఆ సంఘమునందు ఆరుగురు ఇతర సభ్యులలో లేబర్ పార్టీ సభ్యుడు క్లెమెంట్ అట్లీ (Clement Attlee) కూడా యుండెను (తదుపరిగా (1945-1951) బ్రిటన్ కు ప్రధానమంత్రిగాయుండెను). సైమన్ సంఘముయెక్క సభ్యులందరు బ్రిటన్ దేశ రాజకీయనాయకులైన పార్లమెంటు సభ్యులు. భారతీయ ప్రతినిదిలేని ఆ సైమన్ కమీషన్ 1927సంవత్సరము ఇంగ్లండులో నియామించబడిన వెంటనే భారతదేశములో 1927 మద్రాసులో జరిగిన భారతజాతీయ కాంగ్రెస్ మహాసభలో తీవ్రముగా ఖండించుతూ ఆ విచారణసంఘమును బహిష్కరించ వలసినదని తీర్మానము చేయబడింది. 1928 ఫిబ్రవరిలో ఆ సంఘ సభ్యులు ఓడపై సముద్రయానముచేసి భారతదేశములోని బొంబాయి తీరముతాకగనే యావద్భారతదేశములోని ప్రజలు, ప్రజానాయకులు తీవ్ర ఆందోళనచేపట్టారు. భారతదేశ ప్రతినిధిని ఆ సైమన్ కమిటీలో నియమించకపోవుటవలన ఆ సంఘముయొక్క భారతదేశ పర్యాటన తీవ్ర వ్యతిరేకత కలిగించింది.
సైమన్ విచారణ సంఘమునియమించబడిన ఉద్దేశ్యములు, పూర్వోత్తర సంధర్బములు
విచారణ సంఘము నియమించుటలోని ఉద్దేశములు: 1919 సంవత్సరములో బ్రిటిష్ ఇండియా రాజ్యాంగ చట్టము (చూడు మాంటేగు-షెమ్సఫర్డు రాజ్యాంగ సంస్కరణ చట్టము) విడుదలచేయు సమయములో తదుపరి 10 సంవత్సరముల తరువాత ఇంకయూ రాజ్యాంగసంస్కరణలు చేయవలసిన అవసరమును నిర్ణయించెదమని బ్రిటిష్ పార్లమెంటులో ప్రకటించబడింది. ఆ సమయపరిధి దగ్గరపడుచున్నందున్న సర్ జాన్ సైమన్ అధ్యక్షతక్రింద ఒక విచారణ సంఘమును (Simon Commission) నియమించారు. ఆర్భాటముగా వెలువడించబడిన బాహ్యోద్దేశ్యము అదే అయినప్పటికీ భారతదేశము బ్రిటిష్ వారి వలసరాజ్యములలోకల్లా అమూల్యమైన ఆభరణమని ఒక శతాబ్ధపునకు పూర్వమే వారి ప్రతినిధి, వంగరాష్ట్రపు గవర్నర్ రాబర్టు క్లైవు ద్వారా తెలుసుకునటమేగాక తదుపరి 1905 సంవత్సరములో విజ్ఞానకరముగా అధ్యయనముచేసిన గవర్నర్ జనరల్ (వైస్ రాయి) లార్డ్ కర్జన్ యొక్క పునః ఉద్ఘాటనతో భారతదేశానికి స్వతంత్ర పరిపాలననిచ్చు అవకాశము కలుగనీయకుండుటకు చేదోడుగా వంతుపలుకెడి విచారణ సంఘమను పేరట ఉపశమనకార్యముగా భారతయుల కన్నీళ్ళ తుడుపుచేయుట అంతఃరోద్దేశ్యము.
సైమన్ కమిటీలోని సభ్యులు
సైమన్ కమిటీలోని ఏడుగురు సభ్యలు. వారందరు బ్రిటన్ దేశ పార్లమెంటు సభ్యులే. (1) జాన్ సైమన్ (Sir John Simon), (2) క్లెమెంట్ అట్లీ (Clement Attlee), (3) హ్యారీ లెవీలాసన్ (Harry LevyLawson), (4) ఎడ్వర్డ్ కెడొగన్ (Edward Cadogan), (5) వెర్నాన్ హర్టసన్ (Vernon Hartshorn), (6) జార్జి లేన్ఫాక్స్ (George LaneFox), (7) డొనాల్డ్ హోవార్డు (Donald Howard)
సైమన్ విచారణ సంఘము బహిష్కరించబడిన కారణము, బహిష్కరోద్యమము
భారతదేశములో సైమన్ విచారణసంఘము బహిష్కరించబడిన కారణము; బహు ముఖ్యమైన ఆ విచారణ సంఘమున ఒక్క భారతీయుడు తగడని సభ్యునిగా నియమించకపోవుటయే. సైమన్ కమీషన్ బహిష్కరించ వలెనన్న నిర్ణయము డిసెంబరు మాసము, 1927 సంవత్సరమున మద్రాసులో జరిగిన జాతీయ కాంగ్రెస్సు సదస్ససున జరిగింది. శక్తివంతమైన తీర్మానముచేయబడింది. కాంగ్రెస్సు పార్టీ వారే కాక భారతదేశములో అప్పటిలో పలుకుబడిగలిగియున్న హిందు మహాసభ మరియూ ముహమ్మద్ అలీ జిన్నా నాయకత్వమందలి ముస్లిమ్ లీగ్ మొదలగు పార్టీలు (ఒకటి, రెండు పార్టీలు తప్ప), ప్రజా నాయకులు కూడా సైమన్ కమీషన్ ను బహిష్కరించ నిశ్చయించిరి. అందుచే బహిష్కరణ కార్యక్రమములో భాగముగా సైమన్ సంఘ సభ్యులు భారతదేశ పర్యటనకు వచ్చినప్పుడు వారిని తిరస్కరించుటకు ఒక ఉద్యమముగా కార్యక్రమము నెలకొల్పి, గొప్పజాతీయభావముతో యావద్భారతదేశములో అమలుచేయబడెను. సైమన్ కమిటీ పర్యటించిన ప్రతి ఊరిలో హార్తాళ్ ప్రకటించి నల్ల జండాలతో తిరస్కారభావముచూపబడెను. బ్రిటిష్ ప్రభుత్వము నిషేధాజ్ఞలు ప్రకటించి ఆందోళనకారులపై పోలీసు లాఠీ ఛార్జీలు జరిగినవి. అప్పటి బహిష్కరోద్యమములో పోలీసు లాఠీఛార్జీవల్లన అనేకులు గాయపడిరి. అందులో ప్రముఖులు లాహోరు నగరములో లాలా లజపతిరాయ్, లక్నో నగరములో గోవింద్ వల్లభ్ పంత్, జవహర్లాల్ నెహ్రూ.
బహిష్కరణాందోళన - లాలా లజపత రాయి మరణము
వందేమాతరోద్యమకాలము (1907-1916) " బాల్ లాల్ పాల్ " అని ప్రసిద్ధిగాంచి, బ్రిటిష్ ప్రభుత్వమువారిచే ప్రవాసమునకంపబడిన ముగ్గురు తీవ్రజాతీయవాదులలో పంజాబ్ కేసరి అని ప్రసిధ్దిగాంచినట్టి లాలా లజపతిరాయ్ 1927 సంవత్సరపు సైమన్ కమీషన్ నియామకమునకు తీవ్ర వ్యతిరేకతచూపెను. పంజాబ్ శాసన సభలో సైమన్ విచారణ సంఘమును బహిష్కరించవలయునన్న తీర్మానము ప్రవేశపెట్టెను. సైమన్ కమిటీ సభ్యులు 1928 అక్టోబరు 30న లాహోర్ లో పర్యటించుచున్నప్పుడు లజపత రాయి నాయకత్వమున శాంతియుతముగా జరుగుచున్న నిరసన ప్రదర్శనలపై పోలీసు వారు జోక్యముచేసుకుని లాఠీ ప్రయోగముచేసెను. పోలీసు సూపరింటెండెంట్ స్కాట్ (James A. Scott) ఆదేశముల ప్రకారం ప్రత్యేకముగా లజపత రాయి పై దెబ్బలు కురిపించబడినవి. గాయపడియుండియూ లజపత రాయి నిరసన కార్యక్రమములు కొనసాగించి తదుపరికూడా బహిరంగ సభలలో ప్రసంగములుచేసి, సైమన్ గోబ్యాక్ (Simon go back) అను నినాదమును మారుమ్రోగించి లాఠీదెబ్బల ప్రభావమునుండి కోలుకొనలేక జబ్బుపడి చివరగా 1928 నవంబరు 17 తేదీన మరణించాడు. సైమన్ కమీషన్ భారతదేశ పర్యటన బ్రిటిష్ ఇండియా చరిత్రలోనూ, భారతదేశ స్వాతంత్ర్యపోరాట చరిత్రాంశములోనూ ఒక ప్రముఖమైన ఘటన.
బహిష్కరోద్యమ ఫలితములు
(2) వైస్ రాయి లార్డు ఇర్విన్ ఇంగ్లండు లోని బ్రిటిష్ ప్రభువులతో భేటీ
(3) సైమన్ కమీషన్ నియామకము, పర్యటన పట్ల భారతీయులలో కలిగిన తీవ్ర విరోధమైన అసమ్మతి, ఆందోళన పరిస్థితులు వైస్ రాయి లార్డు ఇర్విన్ ఇంగ్లండు లోని బ్రిటిష్ ప్రభువులకు తెలిపి దేశములో కొంత శాంతి కలుగచేసి ప్రజల అపోహలను పోగొట్టుటకు, కనీసము కొందమంది భారతీయ ప్రజానాయకులనైననూ సంతృప్తి పరచుట అవసరమని బ్రిటిష్ ప్రభువులకు నచ్చచెప్పి వారి సమ్మతితో 1929 అక్టోబరు 31 వ తేదీన చేసిన ప్రకటన ఉల్లెఖన " 1917 వ సంవత్సరమున చేయబడిన ప్రకటనను బట్టి భరతఖండ రాజ్యాంగాభివృధ్దియొక్క సహజపరిణామము అధినివేశరాజ్యాంగ పధ్దతియేయని బ్రిటిష్ సామ్రాజ్య ప్రభుత్వమువారి అభిప్రాయము....... ఈ ఉద్దేశ్యము పరిపూర్ణముగా నెరవేరుటకు భరతఖండములోని సంస్థానములు కూడా రాజ్యాంగమున స్థానమొసగి ఒక విదమగు అఖిలభారత-ఐక్యత కోరువారి ఆశకు భంగము లేకుండా ప్రస్తుతపు రాజ్యాంగవిధానమునందలి వ్యవహారములు జరుగువలయుననియు, ఇందుకొరకు సైమన్ సంఘము వారు రాజ్యాంగ సంస్కరణములను గూర్చిన తమ నివేదికను ప్రకటించిన పిదప పైన చెప్పబడిన సంగతులు చర్చించి యాలోచించుటకును బ్రిటిషు-భారత రాజ్యాంగ సమస్యయు, అఖిల భారత రాజ్యాంగసమస్యయు చర్చించుటకు బ్రిటిషురాజ్యమునందలి ప్రతినిధిలును రౌండుటేబిలుసభ కాహ్వానింపబ డుదరనియు ఈ మార్గమున చర్చించపబడిన సమస్యలలో నాసభవారి ఆలోచనలయందు అధిక సంఖ్యాకులసమ్మతినిబడసిన విషయములు శాసనము చేయగలందులకు పార్లమెంటు వారికి నివేదింబడును". (4) వైస్ రాయి లార్డ్ ఇర్విన్ యొక్క పరిపాల లోని తొలిరోజులలోని నిరంకుశత్వము తగ్గుముఖం పడి చివరి కార్యాచరణముగా 1931 సంవత్సరములో గాంధీజీతో రాజీకి వచ్చి గాంధీ-ఇర్విన్ సంధి జరుగుట సైమన్ కమీషన్ బహిష్కరోణద్యమ ఫలితమే అనవచ్చు (5) ఏడు సంవత్సరముల తరువాత 1935 సంవత్సరములో శాసించిన ఇండియా రాజ్యాంగ చట్టము నిర్మించుటకు తోడ్పడినది. చూడు 1935 వ సంవత్సరపు ఇండియా రాజ్యాంగ చట్టము
వెలువడిన సైమన్ కమీషన్ నివేదికలోని చరిత్రాంశములు
మే నెల,1930 సంవత్సరమున ప్రచురించబడిన సైమన్ కమీషన్ లో సూచించినట్టి రాజ్యాంగ సంస్కరణలు 1919 సంవత్సరపు రాజ్యాంగ చట్టమునకు ( మాంటేగు-షెమ్సఫర్డు రాజ్యాంగ సంస్కరణ చట్టము ) సవరణలు (1) 1919 చట్టములో ప్రతిపాదించి అమలు చేసిన ద్వంద పరిపాలనా పధ్దతి (DYARCHY) ని రద్దుచేయుట (2) వైస్రాయికి ఇవ్వబడిన విశిష్టాధికారములు యధాతధమగా కొనసాగుట (3) మూడవ బర్మా యుద్ధానంతరం అనగా 1885 సంవత్సరమునుండి బ్రిటిష్ ఇండియాలో భాగముగా చూపబడుచున్న బర్మాను బ్రిటిష్ సామ్రాజ్యములో వలసరాజ్యమైన వేరు దేశముగా చూపబడవలెనని సూచించ బడింది. (4) ధేశ పరిపాలనను కేంద్రీకృతపరిచకుండా ఎన్నికలద్వారా ఎన్నుకునబడిన సభ్యులతో ఫెడరల్ శాసన సంఘమును (Central or Federal Assembly) నియమించవలెననియూ (ఇప్పటి లోక్ సభలాగ) అట్టి సంఘమునకు చేదోడుగా రాష్ట్ర శాసన సభల (Provincial Councils) నుండి ఏరిన సభ్యులతో కూడిన ఉపసంఘము (State Council) (ఇప్పటి రాజ్య సభలాగ). 1909లో రాజ్యాంగ చట్టము ద్వారా ( చూడు మింటో-మార్లే సంస్కరణలు) రాష్ట్ర శాసన సభలు నెలకొల్పబడినవి.
బయటి లింకులు
http://www.gktoday.in/simon-commission-1927/ https://en.wikipedia.org/wiki/Simon_Commission http://www.gktoday.in/recommendations-of-simon-commission-1930/
మూలాలు
వర్గం:భారతదేశంలో బ్రిటిషు పాలన
అద్దంకి నగరపంచాయితీ
అద్దంకి నగరపంచాయితీ, ఆంధ్ర్రప్రదేశ్ రాష్ట్రం, ప్రకాశం జిల్లాకు చెందిన పట్టణ స్థానిక సంస్థలకు చెందిన ఒక నగర పంచాయితీ.ఇది నగర పంచాయితీగా 2011 లో ఏర్పడింది. దీని ప్రధాన కేంద్రం అద్దంకి పట్టణం.ఇది గుండ్లకమ్మ నది ఒడ్డున ఉంది.ఈ నది అద్దంకి పట్టణానికి ప్రధాన నీటి వనరు. బాపట్ల లోకసభ నియోజకవర్గం, అద్దంకి శాసనసభ నియోజక వర్గం పరిధికి చెందిన పట్టణ స్థానిక సంస్థ.ఒంగోలు రెవెన్యూ డివిజను పరిధిలోకి వస్తుంది.ఇది ఆంధ్రప్రదేశ్ రాజధాని అమరావతికి 120 కి.మీ దూరంలోనూ జిల్లా ప్రధాన కేంద్రం 36 కి.మీ. దూరంలో ఉంది.ఇటుక పరిశ్రమకు పేరు పొందింది.
గణాంకాలు
2011 భారత జనాభా లెక్కల ప్రకారం అద్దంకి నగర పంచాయితీ పరిధిలో మొత్తం జనాభా 43,8502 మంది ఉన్నారు.మొత్తం 12,393 కుటుంబాలు నివసిస్తున్నాయి.ఇది 25.00 చ. కి.మీ.విస్థీర్నంలో విస్తరించి ఉంది.నగరపంచాయితీని పరిధిని 20 ఎన్నికలు వార్డులుగా, 20 రెవెన్యూ వార్డులుగా విభజింపబడింది.
నైసర్గిక స్వరూపం
ఇది బౌగోళికంగా అక్షాంశం: 15.81670 N, రేఖాంశం: 79.98330 E వద్ద ఉంది.దీని సగటు ఎత్తు 40.00 మీటర్లు (131 అడుగులు). ఇది జిల్లా ప్రధాన కార్యాలయం నుండి దాదాపు 36 కి.మీ. దూరంలోనూ, రాష్ట్ర రాజధాని అమరావతికి 120 కి.మీ.దూరంలో ఉంది.
వాతావరణం, వర్షపాతం
అద్దింకి పట్టణం సాధారణంగా ఉష్ణమండల వాతావరణం కలిగి ఉంటుంది, శీతాకాలం నవంబర్ నుండి ఫిబ్రవరి వరకు ఉంటుంది, వేసవి కాలం మార్చి నుండి జూన్ వరకు ఉంటుంది. వార్షిక వర్షపాతం 83.77 మి.మీ. (రెవెన్యూ రెయిన్ గేజ్), ఇది చాలా వరకు జూలై నుండి సెప్టెంబర్ వరకు కలిగి ఉంటుంది.
ప్రస్తుత చైర్‌పర్సన్, వైస్ చైర్మన్
ప్రస్త్తుత చైర్‌పర్సన్‌గా పరిమి దయామణి, వైస్ చైర్మన్‌గా చిన్ని శ్రీనివాసరావు పనిచేస్తున్నారు.
పర్యాటక ప్రదేశాలు, దేవాలయాలు
ప్రకాశం జిల్లా ప్రసిద్ధిచెందిన నరసింహ స్వామి ఆలయం,ఆంజనేయస్వామి అలయం 3 కి.మీ. దూరంలో ఉన్నాయి. గుండ్లకమ్మ నది కూడా సమీపంలోనే ఉంది.
సిరివెన్నెల సీతారామశాస్త్రి తెలుగు సినిమా పాటల జాబితా (2004)
2004లో విడుదలైన తెలుగు సినిమాలలో సిరివెన్నెల సీతారామశాస్త్రి రచించిన పాటలు కొన్ని:
మూలాలు
వర్గం:జాబితాలు వర్గం:సినిమా జాబితాలు వర్గం:సిరివెన్నెల సీతారామశాస్త్రి రచించిన పాటలు వర్గం:పాటలు
పరాశర భట్టర్
పరాశర భట్టర్ (సా. శ 1122-1174) 12వ శతాబ్దానికి చెందిన రామానుజాచార్యునకు అనుచరుడు, నాటి ప్రముఖ శ్రీవైష్ణవాచార్యుడు. శ్రీరంగనాథుడి భక్తుడు. 12వ శతాబ్దాంతమున జన్మించిన ఈయన విష్ణు సహస్రనామ స్తోత్రమునకు, ఆదిశంకరులు రచించిన అద్వైత వ్యాఖ్యానమునకు భిన్నంగా, శ్రీవైష్ణవ తత్వానుగుణంగా వ్యాఖ్యానమును రచించాడు. రామానుజాచార్యుడు ఈయనను శ్రీవైష్ణవమునకు తమ ఉత్తరాధికారి నియమించారు.
జీవిత విశేషాలు
పరాశర భట్టరు కూరేశ (కూరత్తాళ్వార్) తనయుడు. ఈయన పూర్వనామం రంగనాథన్. గోవింద మిశ్రుల శిష్యుడు. శ్రీ వైష్ణవ సంప్రదాయం ప్రకారం, ఒకసారి, కూరత్తాళ్వార్ వర్షం కారణంగా ఆ రాత్రి ఎటువంటి భిక్షను పొందలేదు మరియు అతని ఇంట్లో ఆహారం లేదు కాబట్టి రాత్రి భోజనం చేయకుండానే పడుకున్నాడు. అతని భార్య ఆండాళ్, రంగనాథ దేవత ఆలయ ప్రసాదాల వినియోగాన్ని ఆచారబద్ధంగా ప్రకటించడానికి గాలి వాయిద్యం తిరుచిన్నం ఊదడం విన్నప్పుడు, దేవత విలాసవంతమైన ఆహారం తీసుకోవడం సరైనదేనా అని ఆమె ఆశ్చర్యపోయింది. భక్తుడు (కూరత్తాళ్వార్) ఆకలితో పడుకున్నాడు. రంగనాథుడు ఆమె ఆలోచనలను విని, తన భక్తుడైన ఉత్తమనంబిని కొంత ఆహారాన్ని సిద్ధం చేసి కూరత్తాళ్వార్ వద్దకు  తీసుకువెళ్లమని పంపాడు. వేదాంతవేత్త తన భార్యతో ఆహారాన్ని పంచుకున్నాడు మరియు ఆశీర్వదించిన ఆహారం తీసుకోవడం వల్ల, ఆండాళ్ కొద్దికాలానికే శ్రీరామపిళ్లై మరియు భట్టార్ అనే ఇద్దరు కుమారులకు జన్మనిచ్చింది. భట్టర్‌కు రామానుజులు పరాశర అనే పేరు పెట్టారు.
టెంకలై సంప్రదాయం ( గురు-పరంపర ) ప్రకారం, రామానుజుల బంధువు, ఎంబార్, అతని తర్వాత శ్రీ వైష్ణవుల నాయకుడిగా, పరాశర భట్టర్‌ను నియమించాడు. పరాశరుడు మాధవ అనే అద్వైత వేదాంత తత్వవేత్తను చర్చలో ఓడించాడు. అతను మాధవుడిని శిష్యుడిగా అంగీకరించాడు, అతనికి నంజీయర్ అనే పేరు పెట్టాడు మరియు అతనిని తన వారసుడిగా నియమించాడు.
పూర్వ గాధల ప్రకారం, పరాశర భట్టర్ రంగనాథస్వామి దేవాలయంలోని గర్భగుడిలో పెరిగినట్లు భావిస్తారు, అక్కడ అతను దేవతకు సమర్పించిన పాలను సేవించాడని చెబుతారు. అతను ఒకసారి వీధిలో ఆడుకుంటుండగా సర్వజ్ఞ (సర్వజ్ఞుడు) అనే బిరుదును కలిగి ఉన్న ఒక ఉన్నతమైన వ్యక్తిని చూశాడని చెప్పబడింది. శిశువు తన రెండు చేతులలో కొంత మట్టిని తీసి, అందులో ఏమి ఉందని ఆ వ్యక్తిని అడిగాడు. ఆ వ్యక్తి నిస్సందేహంగా ఎటువంటి సమాధానం ఇవ్వకుండా నిలబడినప్పుడు, పరాశర భట్టర్ నవ్వుతూ, అవి పిడికిలిలో ఉన్న మట్టి అని పేర్కొన్నాడు. అటుపై ఆ వ్యక్తికి తన బిరుదును వదులుకోమని సూచించాడు. ఆపండితుడు పిల్లవాడి పూర్వజన్మను జ్ఞాన దృష్టితో చూసి ఆశ్చర్యపోయాడు.పరాశర భట్టర్ విద్యను ముగించాక, తాను వివాహం చేసుకునే వయస్సులో ఉన్నప్పుడు, రంగనాథ స్వామి స్వయంగా పెరియనంబి కుటుంబానికి చెందిన ఒక అమ్మాయితో తనని పెళ్ళి చేసుకోమని చెప్పినట్లు అందుకు గాను పరాశర భట్టర్ రంగనాథుడిని రెండుసార్లు సందర్శించినట్లు వర్ణించబడింది.
పరాశర భట్టర్ లక్ష్మీ నారాయణ యొక్క సహ-దైవత్వాన్ని విశ్వసించారు, వారిని 'తల్లి' మరియు 'తండ్రి' అని పిలిచారు మరియు వారి సంబంధం సూర్యుడు మరియు సూర్యకాంతితో సమానమైనదని పేర్కొన్నారు.
విష్ణు సహస్రనామం పారాయణం చేయడం వల్ల పాప విముక్తి లభిస్తుందని, దానికి సమానమైన శ్లోకం లేదని ఆయన విశ్వసించారు.
పరాశర భట్టర్ యొక్క అష్టశ్లోకి ఎనిమిది సంస్కృత శ్లోకాలను కలిగి ఉంది, ఇవి ప్రపత్తి యొక్క పనితీరులో ఉపయోగించే మూడు శ్రీ వైష్ణవ మంత్రాలు: తిరుమంత్రం, ద్వయ మరియు కారమశ్లోకాలను ముఖ్యమైనవిగా పరిగణిస్తారు.
అతను సంస్కృత శ్లోకాలు ( స్తోత్రం ) వ్రాసినట్లు నమోదు చేయబడింది, ఇది విష్ణువు యొక్క చిత్రాలను కీర్తిస్తూ ఆళ్వార్లు అని పిలువబడే కవి-సాధువులచే కీర్తింపబడింది.
బయటి లింకులు
వర్గం:శ్రీవైష్ణవం వర్గం:తత్వవేత్తలు వర్గం:ఆస్తికవాదం వర్గం:హిందూ మతము
చైతీ ఘోషల్
చైతీ ఘోషల్, బెంగాలీ టీవి, సినిమా నటి.
జననం
చైతీ ఘోషల్ పశ్చిమ బెంగాల్ రాజధాని కలకత్తాలో జన్మించింది. తండ్రి శ్యామల్ ఘోషల్ కూడా టీవి, సినిమా నటుడు.
బయటి లింకులు
వర్గం:భారతీయ సినిమా నటీమణులు వర్గం:బెంగాలీ సినిమా నటీమణులు వర్గం:జీవిస్తున్న ప్రజలు
జిగురు
300px|thumbnail|చెట్టు నుండి కరుతున్న జిగురు. జిగురు (ఆంగ్ల భాష Gum) ఒక విధమైన అంటుకునే పదార్ధము. ఇది కొన్ని వృక్షాల నుండి తయారవుతుంది. ఇది కొన్ని దారుయుత వృక్షాల బెరడు క్రింద గాని లేదా విత్తనాల ఆవరించిగాని లభిస్తుంది. ఇవి సామాన్యంగా పాలిసాకరైడ్ ఆధారంగా అధిక అణుభారాన్ని కలిగివుండి నీటిలో కరిగే గుణాన్ని (hydrophilic) లేదా కొల్లాయిడల్ లక్షణాల్ని కలిగివుంటాయి.
ఉపయోగాలు
జిగురును మందులు, ఐస్ క్రీమ్ లు, చాక్లెట్లు, పెయింట్లు, సౌందర్య ఉపకరణాలు, టెక్స్ టైల్స్, కాగితపు పరిశ్రమల్లో ఉపయోగిస్తారు.
మూలాలు
వర్గం:వృక్ష శాస్త్రము
శ్రీ సంతోషీమాత వ్రత మహాత్మ్యం
శ్రీ సంతోషిమాతా వ్రత మహాత్మ్యం 1984 ఆగస్టు 24న విడుదలైన తెలుగు సినిమా. జయలక్ష్మి ఆర్ట్ ఇంటర్నేషనల్ బ్యానర్ పై కె.రాజయ్య నిర్మించిన ఈ సినిమాకు కమలాకర కామేశ్వరరావు దర్శకత్వం వహించాడు. కె.ఆర్.విజయ, చంద్రమోహన్ ప్రధాన తారాగణంగా నటించిన ఈ సినిమాకు కె.వి.మహదేవన్ సంగీతాన్నందించాడు.
తారాగణం
thumb|శ్రీ సంతోషీమాత వ్రత మహాత్మ్యం
బాహ్య లంకెలు
వర్గం:1984 తెలుగు సినిమాలు వర్గం:చంద్రమోహన్ నటించిన సినిమాలు
బైట్
వాడకం
చాలా ప్రోగ్రామింగ్ భాషల్లో బైట్ అనే డేటాటైపు ఉంది. సీ, సీ++ భాషల్లో ఒక బైట్ అంటే ఒక అక్షరాన్ని సూచించడానికి సరిపడే పరిమాణం కలిగిన మెమరీ లొకేషన్. ప్రామాణికత ప్రకారం ఒక బైట్ లో కనీసం 256 విలువలు భద్రపరచగలగాలి. అంటే కనీసం ఎనిమిది బిట్లు పరిమాణం ఉండాలి.
జావాలో బైట్ డేటాటైపు కచ్చితంగా ఎనిమిది బిట్లు ఉండాలి. అందులో ఒక బిట్ ను విలువ ధనాత్మకమా, ఋణాత్మకమా అని సూచించడానికి మిగతా వాటిని విలువను సూచించడానికి వాడతారు. అంటే జావాలో ఒక బైటు −128 నుంచి 127 సంఖ్యలను సూచిస్తుంది.
వర్గం:కంప్యూటరు శాస్త్రం
మహా (అయోమయ నివృత్తి)
మహా [ mahā ] mahā. సంస్కృతం for మహత్ in compounds.] విశేషణంగా Great, much, eminent గొప్పదైన అని అర్ధం.
డామ్ స్మాల్ లినక్స్
డామ్ స్మాల్ లినక్స్ (DSL సంక్షిప్త రూపం) లినక్స్ ఆధారిత నిర్వహణా వ్యవస్థ. ఇది ఇంటెల్ x86 ఆధారిత కంప్యూటర్ల కోసం రూపొందించబడింది. ఇది గ్నూ జీపీఎల్ లైసెన్స్ ద్వారా అందుబాటులో ఉన్న నివ్య. ఇది పాత తక్కువ జ్ఞప్తి గల వాడుకలో లేని కంప్యూటర్లను పునరుత్తేజింప చేసి వాడుకునేలా చేసేందుకు ఈ నివ్య ఉపయోగపడుతుంది. ఉదాహరణకి Intel 80486. DSLని ఒక లైవ్ సీడీగా కూడా వాడవచ్చు. 50 ఎంబీలో పట్టే నిర్వహణా వ్యవస్థ ఉంటుందా అన్న కుతూహలం ద్వారా పుట్టిన నివ్య ఈ డీఎసెల్. చిన్నపాటి పెన్ డ్రైవ్ లో ఇట్టే పట్టేస్తుంది.
చరిత్ర
DSL అసలు జాన్ ఆండ్రూస్ ద్వారా మొదలుపెట్టి, నిర్వహించబడింది. ఐదేళ్ళ పాటు డామ్ స్మాల్ లినక్స్ సమూహం దీనిని నిర్వహించింది. రాబర్ట్ షింగిల్ డెకర్ అనే సభ్యుడు MyDSL వ్యవస్థ, DSL కంట్రోల్ పేనల్ లాంటివి రూపొందించాడు. కొన్ని విఆదాల కారణంగా రాబర్ట్ ఈ ప్రాజెక్టును వీడారు. . ఇతను ప్రస్తుతం టినీ కోర్ లినక్స్ మీద పనిచేస్తున్నారు.
DSL నిజానికి నాపిక్స్ లోనే మరో రకం, మోడల్-కేని 22 ఎంబీకి అణిచివేసి తయారుచెయ్యబడింది. కానీ నాపిక్స్ నుండే నేరుగా ఆ తరువాతి రోజుల్లో రూపొందించారు.
కంప్యూటర్ అవసరాలు
DSL కేవలం x86 ఆధారిత కంప్యూటర్ ల మీదనే పనిచేస్తుంది. కనీస వ్యవస్థ అవసరాలు : Intel 80486 ప్రొసెసర్, 8 ఎంబీ ర్యామ్. DSL వాడి డిల్లో అనే విహారిణిలో అంతర్జాల పేజీలు చూడొచ్చు, చిన్ని చిన్ని ఆటలు ఆడవచ్చు, పాటలు ఆడించవచ్చు. మొజిల్లా ఫైర్ఫాక్స్ లాంటి విహారిణి వాడాలంటే కొంచె ఎక్కువ జ్నప్తి కావాలి.
విశేషాలు
2014 జూలై నాటి 4.4.10 DSL రూపాంతరం లో, ఈ కింద తెలుపబడిన నిక్షిప్తాలున్నాయి:
జనితాలు
డామ్ స్మాల్ లినక్స్ ఆధారిత జనిత నివ్యలు
సమీక్షలు
వర్గం:నాపిక్స్
అహ్మద్ జాన్ తిరఖ్వా
పద్మభూషణ్ అహ్మద్ జాన్ తిరఖ్వా ( 1892 - 1976 ) 20 వ శతాబ్దపు ఒక గొప్ప తబలా విద్వాంసుడు. అతడు 'లలియాని పరంపర' కు చెందిన ఫరూఖాబాద్ ఘరానాకు చెందిన వాడు. అహ్మద్ జాన్ తిరఖ్వా ఉత్తర్ ప్రదేశ్ లోని, మొరాదాబాద్లో ఒక సంగీత కుటుంబంలో జన్మించాడు. చిన్న వయసులోనే ఉస్తాద్ మిఠూఖాన్ వద్ద గాత్రం నేర్చుకోవడం మొదలు పెట్టాడు. తండ్రి, హుసేన్ బక్ష్ ద్వారా కూడా కొన్ని సారంగి పాఠాలు నేర్చుకొన్నాడు ; ఉస్తాద్ మునీర్ ఖాన్ తబలా వాదన విన్న తరువాత, తబలా వైపు ఆకర్షితుడైనాడు. తొలి పాఠాలు తన మామలైన షేర్ ఖాన్, ఫయాజ్ ఖాన్, బశ్వాఖాన్ ల నుండి నేర్చుకొన్నాడు. తన 12 వ ఏట, మునీర్ ఖాన్ శిష్యుడైనాడు. ప్రతిరోజూ 16 గంటలు రియాజ్ ( సాధన ) చేసేవాడు.
తిరఖ్వా అనే పేరు అతడికి గమ్మత్తుగా వచ్చింది. ఒకసారి అహ్మద్ గురువు మునీర్ ఖాన్ తండ్రి, కాలేఖాన్, అహ్మద్ తబలా వాయిస్తుండగా, అతని చేతివేళ్ళు తబలాపై ఒక వింతశోభతో నర్తిస్తుండడం చూసి, 'తిరఖ్వా' అన్నాడు. ఉర్దూలో 'తిరఖ్' అంటే 'మెరుపుతో కూడిన ఉరుము' అని అర్థం. thumb|స్వతంత్ర భారతంలో జరిగిన తొలి సంగీతకారుల సమావేశంలో తిరక్వా (ముందు వరుసలో ఎడమ నుండి మూడవ వ్యక్తి) తిరఖ్వా తన మొదటి తబలా కచేరీ ముంబాయి లోని ఖేత్‌బాడిలో, తన 16 వ ఏట ఇచ్చాడు. అప్పటి నుండి ఉత్తరభారతం అంతటా, తబలా కచేరీలు ఇవ్వడంలో పూర్తిగా మునిగిపోయాడు. తిరఖ్వా 1936 లో రాంపూర్ ఆస్థాన విద్వాంసుడిగా నియమించబడ్డాడు. తన 30 ఏళ్ళ సంగీత ప్రస్థానంలో అతడు ఎందరో గొప్ప సంగీత విద్వాంసులతో కలిసి, కచేరీల నిచ్చాడు. తరువాత భాత్ఖండే సంగీత కళాశాలలో, చాలాకాలం ప్రధాన అధ్యాపకుడిగా పనిచేశాడు. తిరఖ్వా అన్ని ఘరానా ల సంగీత శైలులను తబలాపై వాయించేవాడు. తబలాపై అతడు అలౌకిక సంగీతాన్ని ఆవిష్కరించే తీరు, శ్రోతలను మంత్రముగ్ధుల్ని చేసేది. అందుకే అతడిని తబలా హిమాలయశిఖరం అన్నారు.
విదేశాలలో పర్యటించి ప్రదర్శనలివ్వటానికి అనేక సాంస్కృతిక బృందాలలో అవకాశమొచ్చినా, విమానప్రయాణం చేయటానికి ఇష్టపడని తిరఖ్వా వాటిని తిరస్కరించాడు. జీవితాంతం లక్నో నివాసి అయినా తిరఖ్వా మరణించే ముందు కొన్నేళ్ళపాటు బొంబాయిలో నివసించాడు. ఆయన స్ఫూర్తితోనే నిఖిల్ ఘోష్ సంగీత పాఠశాల స్థాపించబడింది. నేషనల్ సెంటర్ ఆఫ్ ఫర్మార్మింగ్ ఆర్ట్స్ లో విసిటింగ్ ఫ్రొఫెసర్ గా పనిచేశాడు. అయితే జనవరి 8 న "మై హమేషా లక్నో మే రహతా హూం" (నేనెప్పుడూ లక్నోలోనే ఉంటాను") అన్న మాటను నిలబెట్టుకోవటానికి లక్నోకు తిరిగివచ్చాడు. 1976 జనవరి 13 ఉదయం బొంబాయి మెయిల్ రైలు అందుకోవటానికి చార్‌భాగ్ రైల్వేస్టేషనుకు రిక్షాలో వెళుతుండగా కుప్పకూలి మరణించాడు.
బయటి లింకులు
వర్గం:హిందుస్థానీ సంగీత గాయకులు వర్గం:తబలా విద్వాంసులు వర్గం:1892 జననాలు వర్గం:1976 మరణాలు
ఢిల్లీ దర్బారు పతకం (1911)
భారతదేశానికి కొత్త చక్రవర్తిని ప్రకటించినపుడు ఢిల్లీ దర్బారు జ్ఞాపకార్థం యునైటెడ్ కింగ్‌డమ్ నెలకొల్పిన పతకాలను ఢిల్లీ దర్బారు పతకాలు అంటారు. వీటిని రెండు సందర్భాలలో - 1903 లో ఎడ్వర్డ్ VII రాజైనపుడు ఒకసారి, మళ్ళీ 1911 లో జార్జ్ V రాజైన సందర్భంలో రెండోసారి ఈ పతకాలను ప్రదానం చేసారు. ఇవి ఒకటిన్నర అంగుళాల వ్యాసం కలిగి, బంగారు, వెండి రెండింటి తోనూ ప్రదానం చేసారు. వీటిని ఎడమ ఛాతీపై పట్టాభిషేకం, జూబ్లీ పతకాలతో పాటు తేదీ క్రమంలో ధరిస్తారు. దీన్ని ఒకటిన్నర అంగుళాల వెడల్పు ఉన్న రిబ్బనుకు తగిలిస్తారు. ఈ రాయల్ స్మారక పతకాలు 1918 నవంబరు వరకు ప్రచార పతకాల కంటే ముందు ధరించారు. ఆ తర్వాత ధరించే క్రమాన్ని మార్చి, ప్రచార పతకాల తర్వాత, సుదీర్ఘ సేవా పురస్కారాలకు ముందూ ఈ దర్బారు పతకాలను ధరించారు.
ఢిల్లీ దర్బారు పతకం, 1911
బొమ్మ వైపు: కిరీటంతో ఉన్న కింగ్ జార్జ్ V, క్వీన్ మేరీ ముఖాలు గులాబీల పూల దండలో ఎడమ వైపున ఉంటాయి.వెనక వైపు: పర్షియన్ భాషలో ఒక లెజెండ్ ఉంటుంది. దీని అర్థం - బ్రిటిష్ సామ్రాజ్య ప్రభువు, భారత చక్రవర్తి అయిన జార్జ్ V దర్బారు. ఈ పతకంపై పేరేమీ లేకుండా ప్రదానం చేయబడింది.
పాలక అధిపతులు, ఉన్నత స్థాయి అధికారులకు బహూకరించేందుకు రెండు వందల బంగారు పతకాలను తయారు చేసారు. 30,000 వెండి పతకాలు ముద్రించగా, వాటిలో 26,800 పౌర ప్రముఖులకు, ప్రభుత్వ అధికారులకు ప్రదానం చేసారు. వీటిలో 10,000 పతకాలను బ్రిటిషు, భారతీయ సైనికాధికారులకు, సైనికులకూ ఇచ్చారు. దర్బారులో ఉన్నవారికి మాత్రమే కాకుండా, భారతదేశానికి రాజ్‌కు సహకరించిన ఇతరులకు కూడా పతకాన్ని ప్రదానం చేసాదు.
పట్టాభిషేక పతకం రిబ్బన్ కోసం దర్బారు పట్టీ
మూలాలు
వర్గం:బ్రిటిషు భారతదేశంలో పురస్కారాలు
వెంకటాద్రి ఎక్స్‌ప్రెస్
వెంకటాద్రి ఎక్స్‌ప్రెస్ భారతీయ రైల్వేలకు చెందిన సూపర్ ఫాస్టు ఎక్స్‌ప్రెస్. ఈ రైలు కాచీగూడ నుండి చిత్తూరు వరకు ప్రయాణిస్తుంది. దీని సంఖ్య 12797, 12798
బయలుదేరు/చేరు సమయాలు
12797 వెంకటాద్రి ఎక్స్‌ప్రెస్ కాచిగూడ నుండి రాత్రి గం. 08:05 ని.లకు బయలుదేరి గమ్యస్థానమైన చిత్తూరుకు మరుసటి రోజు ఉ.గం.08:55 ని.లకుకు చేరుతుంది.
భోగీలు
ఒక మొదటి A/c కం రెండవ A/c,మూడు సెకండ్ A/c,మూడూ థర్డ్ A/c,పన్నెండు స్లీపర్ క్లాసు,ఐదు జనరల్ సిటింగ్ బోగీలు
ENG,GEN,GEN,HA1,A1,A2,A3,B1,B2,B3,S1,S2,S3,S4,S5,S6,S7,S8,S9,S10,S11,S12,GEN,GEN/SLR
ఇతర లింకులు
వర్గం:దక్షిణ మధ్య రైల్వే ఎక్స్‌ప్రెస్ రైళ్ళు
వింజమూరి వెంకటరత్నమ్మ
వింజమూరి వెంకటరత్నమ్మ ప్రముఖ రచయిత్రి, పత్రికా సంపాదకురాలు.
జీవిత విశేషాలు
ఆమె 1888 లో జన్మించారు. ఆమె "నవ్య సాహితీ సమితి"లో ఏకైన మహిళా సభ్యురాలు. ఆమె తెలుగులో స్త్రీల కోసం అనసూయ అనే పత్రిక 1917 జూలై 1 న కాకినాడ లోని రామారావు పేట నుండి ప్రారంభించింది. ఆమె ఆ పత్రికకు సంపాదకత్వం వహించారు. . ఒకరకంగా చెప్పాలంటే ఆరోజులలో స్త్రీని మేల్కొలిపిన పత్రిక అని చెప్పవచ్చు. "స్త్రీలెచ్చట నుచ్ఛస్థితిలో నుందురో యాదేశ మభివృద్ధిలోనున్న మాటయే. అట్లుండుటకు వారి యజ్ఞానాంధకారము పారద్రోలబడవలయును. వారు పురుషులతో సర్వవిధముల సమానలని యెన్నుకొనబడు నవస్థ రావలయును." అనే భావాన్ని వ్యక్తం చేయడం నిజంగా అప్పట్లో సంచలమే. టైమ్స్ ఆఫ్ ఇండియా పత్రికలో సర్ నారాయణచంద్ర వార్కర్ రచించిన ఒక వ్యాసాన్ని వెంకటరత్నమ్మ 'ఇరువురు మాలకన్నియలు' పేరుతో అనువదించి 1919 జూలై-ఆగస్టు సంచికలో ప్రచురించారు. ఆ కాలంలో స్త్రీల స్వేచ్ఛ గూర్చి భావాల్ని పత్రికలో వ్యక్తం చేయడం అంటే సామాన్యం కాదు. పూర్వకాలంలో మనదేశంలో ఉన్న ఘోషాపద్ధతి మూలంగా పురుషుల మాదిరిగా స్త్రీలు బయటకి వచ్చి చదువుకోడానికి వీల్లేకుండా ఉండేది. అయితే అవకాశమిస్తే మేధాపరంగా వారు పురుషులకేమాత్రం తీసిపోరు అన్న అంశంతో వెంకటరత్నమ్మ ఒక వ్యాసంలో బాలికల పాఠశాలల్లో ఉపాధ్యాయినిలుగా స్త్రీలను మాత్రమే నియమించాలన్న అభిప్రాయాన్ని వ్యక్తం చేశారు. వారిని ఆదర్శంగా తీసుకుని విద్యార్థినులు తయారవుతారని ఆమె భావన. విజ్ఞానదాయకమైన వ్యాసాలెన్నింటినో వెంకటరత్నమ్మ తన పత్రికలో ప్రచురించేవారు. ఆర్థిక ఇబ్బందుల వల్ల మధ్యమధ్యలో పత్రిక రావడం ఆలస్యమైనా భరించి రెండు నెలలకు కలిపి ఒక సంచికను తీసుకువచ్చేవారామె.
కుటుంబం
ఆమె భర్త వింజమూరి వెంకట లక్ష్మీ నరసింహారావు భారతీయ రంగస్థల నటుడు, తెలుగు-సంస్కృత పండితుడు, రచయిత. ఆయన 1967 లో భారత ప్రభుత్వం నుండి పద్మశ్రీ పురస్కారాన్ని పొందారు. వారి కుమార్తెకు కూడా ఆ పత్రిక నామం అనసూయ గానే నామకరణం చేసారు. వెంకటరత్నమ్మ ఆ పత్రికను అనసూయాదేవి పుట్టక ముందు అంటే 1914 నుంచి 1920 వరకు అంటే ఆమె పుట్టేంతవరకూ నడపడం విశేషం. వెంకటరత్నమ్మకు ఇద్దరు కుతుళ్ళు. వారు వింజమూరి అనసూయ, వింజమూరి సీతాదేవి. వీరిద్దరినీ కలసి "వింజమూరి సిస్టర్స్"గా పిలుస్తారు. వీరిద్దరూ దేవులపల్లి కృష్ణశాస్త్రి యొక్క మేనకోడళ్ళు.
ఇతర లింకులు
వర్గం:సంపాదకులు వర్గం:ఆదర్శ వనితలు వర్గం:1888 జననాలు
మార్టిన్ బెర్బర్యాన్
మార్టిన్ బెర్బర్యాన్,  1980 మే 22న జన్మించిన ఒక ఆర్మేనియన్ ఫ్రీస్టైల్ కుస్తీ పోటీదారుడు. అతను ఆర్మేనియన్ ఛాంపియన్, యూరోపియన్ ఛాంపియన్, ప్రపంచ పతకదారుడు, మూడు-సార్లు ఒలింపిక్స్ లో గెలిచారు. 1998లో బెర్బర్యాన్ కు ఆర్మేనియాలో మాస్టర్ క్రీడాకారుడు, అంతర్జాతీయ స్థాయి శీర్షిక వచ్చింది.
జీవిత చరిత్ర
మార్టిన్ బెర్బర్యాన్ ఫ్రీస్టైల్ కుస్తీని 1987 లో  తన మొదటి గురువు సాంవెల్ మార్కారియన్ నేతృత్వంలో మొదలుపెట్టారు. తరువాత అంతను 1997లోని జూనియర్ వరల్డ్ ఛాంపియన్షిప్స్ లో వెండి పతకాన్ని, 1998లోని జూనియర్ యూరోపియన్ ఛాంపియన్ గా అవతరించారు. 1999 లో, బెర్బర్యాన్ ను ఆర్మేనియన్ జాతీయ ఫ్రీస్టైల్ కుస్తీలో పాల్గొను జట్టులో సభ్యునిగా చేర్చుకున్నారు. బెర్బర్యాన్ కు సిడ్నీలో జరిగిన 2000 వేసవి ఒలింపిక్స్ లో ఆరవ స్థానంలో దక్కింది, ఇది తన జీవితంలో ఉత్తమ ఒలింపిక్ ఫలితం. బెర్బర్యాన్ 2004లో జరిగిన యూరోపియన్ రెజ్లింగ్ ఛాంపియన్షిప్స్లో బంగారు పతకాన్ని గెలుచుకున్నారు. 2004 యూరోపియన్ ఛాంపియన్షిప్ అంకరాలో జరిగాయి కానీ పోటీలు ఏప్రిల్ లో జరిగే సమయంలో ఒట్టోమన్ రాజ్యం ప్రారభించిన ఆర్మేనియన్ జెనోసైడ్ మొదలయ్యింది. ఈ సమయంలో బెర్బర్యాన్ యూరోపియన్ ఛాంపియన్ అవ్వడంతో ఆర్మేనియన్ జాతీయ గీతాం మెర్ హేయ్రెనిక్ ను టర్కీ రాజధానిలో పాడారు. దీనితో మార్టిన్ బెర్బర్యాన్ విజయనికి అర్మేనియాలో విస్తృత ప్రచారం లజరిగింది. తర్వాత యెరెవాన్ తిరిగి వచ్చిన వెంటనే, అర్మేనియా నేషనల్ ఒలింపిక్ కమిటీ అధ్యక్షుడు గాగిక్ త్సరుక్యాన్ బెర్బర్యాన్ కు ఒక కొత్త కారును బహుమతిగా ఇస్తూ కీస్ ని అందజేశారు.
బెర్బర్యాన్ కు ఏథెన్స్ లో జరిగిన 2004 వేసవి ఒలింపిక్స్ లో పదకొండో స్థానంల వచ్చింది. ఒలింపిక్స్ తర్వాత, అతను 55 కిలోల నుండి 60 కిలోల విభాగానికి మారారు. అతను కొత్త బరువు తరగతి లోకి 2005 లో ప్రవేశించారు. బెర్బర్యాన్ 2005 ప్రపంచ రెజ్లింగ్ ఛాంపియన్షిప్లో ఆ ఏడాది ఒక బంగారు పతకాన్ని గెలిచారు. తదుపరి రెండు సంవత్సరాలు తన కెరీర్ కు ఇటీవలి వివాహం వలన అంతరాయం ఏర్పడింది అలా అతను తన కుటుంబంతో అమెరికా సమ్యుక్త రాజ్యాలలో స్థిరపడ్డారు. బెర్బర్యాన్ తిరిగి కుస్తీ పోటీలను 2008 లో ప్రారంభించారు. 2008 వేసవి ఒలింపిక్స్ బీజింగ్ లో జరిగిన పోటీలలో అర్హత సాధించారు. అతను పదిహేడవ స్థానంలో వచ్చారు. ఆ తరువాత, మార్టిన్ బెర్బర్యాన్ తన కుస్తీ జీవితానికి ముగింపు పలకాలని నిర్ణయించుకున్నారు. 2008వ సంవత్సరం నుండి అతను లాస్ ఏంజెలెస్ స్పోర్ట్స్ క్లబ్, అంతర్జాతీయ క్రీడలు యూనియన్ లో ప్రధాన రెజ్లింగ్ కోచ్.
సూచనలు
వర్గం:1980 జననాలు వర్గం:జీవిస్తున్న ప్రజలు
నాయిని నర్సింహారెడ్డి
నాయిని నర్సింహారెడ్డి (మే 12, 1934 - అక్టోబరు 22, 2020) తెలంగాణ రాష్ట్రానికి చెందిన రాజకీయ నాయకుడు, మాజీ మంత్రి. కార్మిక నాయకుడిగా అందరికీ సుపరిచితుడైన నర్సింహారెడ్డి, తెలంగాణ తొలి, మలి దశల ఉద్యమాల్లో చురుకైన పాత్ర పోషించి, రాష్ట్రం ఏర్పడిన తరువాత 2014 నుండి 2018 వరకు తెలంగాణ రాష్ట్ర మొదటి హోంమంత్రిగా పనిచేశాడు.
జీవిత విషయాలు
నర్సింహారెడ్డి 1934, మే 12న దేవయ్య రెడ్డి, సుభద్రమ్మ దంపతులకు నల్గొండ జిల్లా, దేవరకొండ నియోజకవర్గం తాలూకు నేరడుగొమ్ము గ్రామంలో జన్మించాడు. నర్సింహారెడ్డికి అహల్యతో వివాహం జరిగింది. వీరికి ఒక కూతురు (సమతా రెడ్డి), ఒక కుమారుడు (దేవేందర్ రెడ్డి) ఉన్నారు.
కార్మిక నాయకుడిగా
ట్రేడ్‌ యూనియన్‌ లీడర్‌గా మొదట హమాలీ, తోపుడు బండ్ల కార్మికుల సమస్యలపై పోరాడాడు. వీఎస్‌టీ, ఐడీఎల్, హెచ్‌ఎంటీ, గంగప్ప కేబుల్స్, మోడ్రన్‌ బేకరి వంటి కంపెనీల్లో కార్మిక సంఘం నేతగా ఎన్నికయ్యాడు. సికింద్రాబాద్‌ హాకర్స్‌ యూనియన్, మున్సిపల్‌ వర్కర్స్‌ యూనియన్లకు అధ్యక్షుడిగా, వీఎస్‌టీ కార్మిక సంఘం నేతగా అనేకసార్లు ఎన్నికయ్యాడు. 1975లో దేశంలో ఎమర్జెన్సీ విధించిన సమయంలో నర్సింహారెడ్డిని అరెస్టు చేసి 18 నెలల పాటు ముషీరాబాద్‌ జైల్లో ఉంచగా, ఎమర్జెన్సీ మొత్తంకాలం జైల్లోనే గడిపాడు.
తెలంగాణ ఉద్యమం
తొలి, మలి దశల తెలంగాణ ఉద్యమాల్లో చురుకుగా పాల్గొన్నాడు. అనంతరం 2001లో కెసీఆర్ స్థాపించిన తెలంగాణ రాష్ట్ర సమితి పార్టీలో చేరాడు. తెలంగాణ మలిదశ ఉద్యమంలో కేసీఆర్‌ వెన్నంటి ఉండి ప్రత్యేక రాష్ట్ర సాధనలో కీలకపాత్ర పోషించాడు. వైఎస్‌ రాజశేఖరరెడ్డి కేబినెట్‌ నుంచి టీఆర్‌ఎస్‌ వైదొలగిన సమయంలో అమెరికాలో ఉన్న నాయిని అక్కడి నుంచే నేరుగా తన రాజీనామా పత్రాన్ని గవర్నర్‌కు పంపాడు.
రాజకీయ ప్రస్థానం
ప్రగతిశీల ఉద్యమాల్లో పాల్గొన్న నర్సింహారెడ్డి, 1958 జనవరి 26వ తేదీన సోషలిస్టు పార్టీ సభ్యత్వం తీసుకున్నాడు. హైదరాబాదులోని సోషలిస్టు పార్టీ కార్యాలయంలో ఆఫీసు కార్యదర్శిగా పని చేయడానికి 1962లో మొట్టమొదటిసారిగా హైదరాబాదుకు వచ్చాడు. తరువాత సోషలిస్టు పార్టీ జాయింట్‌ సెక్రటరీగా, రాష్ట్ర కార్యదర్శిగా పనిచేశాడు.
జనతా పార్టీ నేతగా ఉమ్మడి ఆంధ్రప్రదేశ్ రాష్ట్ర రాజకీయాల్లో, హైదరాబాదు రాజకీయాల్లో కీలక పాత్ర పోషించిన నర్సింహారెడ్డి ముషీరాబాద్ శాసనసభ నియోజకవర్గం నుండి ఆరుసార్లు పోటిచేసి, మూడుసార్లు శాసనసభ్యుడిగా గెలిచాడు.
1978లో జరిగిన అసెంబ్లీ ఎన్నికల్లో జనతా పార్టీ తరపున పోటిచేసి ఇందిరా కాంగ్రెస్ పార్టీ అభ్యర్థి టి. అంజయ్యపై 2,167 ఓట్ల తేడాతో తొలిసారి ఎమ్మెల్యేగా గెలుపొందాడు. ఈ ఎన్నికల్లో కాంగ్రెస్‌ నుంచి గతంలో కార్మిక మంత్రిగా పనిచేసిన జి.సంజీవరెడ్డి కూడా పోటిచేశాడు. 1983లో జరిగిన ఎన్నికల్లో స్వతంత్ర అభ్యర్థి ఎస్. రాజేశ్వర్ చేతిలో 307 ఓట్ల తేడాతో ఓడిపోయాడు. 1985లో జరిగిన ఎన్నికల్లో కాంగ్రెస్ పార్టీ అభ్యర్థి కె. ప్రకాష్ గౌడ్ పై 10,984 ఓట్ల తేడాతో గెలుపొందాడు. ఆ తరువాత 1989, 1994 ఎన్నికలల్లో జనతాదల్ పార్టీ తరపున పోటిచేసి కాంగ్రెస్ పార్టీ అభ్యర్థి ఎస్. రాజేశ్వర్ చేతిలో 1989 ఎన్నికల్లో 12,367 ఓట్లు, 1994 ఎన్నికల్లో 4,931 ఓట్ల తేడాతో ఓడిపోయాడు.
2004లో జరిగిన ఎన్నికల్లో టిఆర్ఎస్ పార్టీ తరపున పోటిచేసి బిజెపి అభ్యర్థి కె. లక్ష్మణ్ పై 240 ఓట్ల తేడాతో గెలుపొంది, వై.యస్. రాజశేఖరరెడ్డి మంత్రివర్గంలో 2005 నుంచి 2008 వరకు సాంకేతిక విద్యాశాఖ మంత్రిగా పనిచేశాడు.
టి.ఆర్.ఎస్. ఆవిర్భావం నుండి తెలంగాణ రాష్ట్రం ఏర్పడే వరకు ఉద్యమంలో కీలకంగా వ్యవహరించిన నర్సింహారెడ్డి అనుభవాన్ని దృష్టిలో ఉంచుకొని, చట్టసభల్లో ప్రాతినిధ్యం లేకున్నా ముఖ్యమంత్రి కెసీఆర్ నర్సింహారెడ్డికి ఎమ్మెల్సీ పదవి ఇచ్చి తన తొతి మంత్రివర్గంలో (2014 నుంచి 2018 వరకు) కీలకమైన హోంశాఖతో పాటు జైళ్లు, ఫైర్ సర్వీసెస్, సైనిక్ వెల్ఫేర్, కార్మిక ఉపాధి శాఖల బాధ్యతలను అప్పగించాడు.
మరణం
నర్సింహారెడ్డికి కరోనా సోకడంతో 2020, సెప్టెంబరు బంజారాహిల్స్‌లోని ఓ ఆస్పత్రిలో నాయిని చికిత్స పొందాడు. కొవిడ్‌ నెగటివ్‌ వచ్చినప్పటికీ ఊపిరితిత్తుల్లో ఇన్‌ఫెక్షన్‌ సోకడంతో అక్టోబరు 13న జూబ్లీహిల్స్‌ లోని అపోలో ఆసుపత్రికి తరలించారు. అక్కడ చికిత్సపొందుతూ 2020, అక్టోబరు 22న (అర్ధరాత్రి 12.25 గంటలకు) మరణించాడు.
మూలాలు
వర్గం:1934 జననాలు వర్గం:2020 మరణాలు వర్గం:తెలంగాణ రాష్ట్ర సమితి రాజకీయ నాయకులు వర్గం:నల్గొండ జిల్లా రాజకీయ నాయకులు వర్గం:హైదరాబాదు జిల్లా నుండి ఎన్నికైన శాసన సభ్యులు వర్గం:హైదరాబాదు జిల్లాకు చెందిన రాష్ట్ర మంత్రులు వర్గం:కరోనా వ్యాధి మరణాలు
ఛతర్‌పూర్
ఛతర్‌పూర్ మధ్యప్రదేశ్ రాష్ట్రం ఛతర్‌పూర్ జిల్లాలో ని పట్టణం. ఇది ఛతర్‌పూర్ జిల్లా ముఖ్యపట్టణం. పట్టణ పరిపాలన పురపాలకసంఘం నిర్వహిస్తుంది.
చరిత్ర
ఛతర్‌పూర్ 1785 లో ప్రశాంత్ బరోలా నాయకుడు చత్రసాల్ పేరు మీదుగా స్థాపించారు. ఛత్రసాల్ బుందేల్ఖండ్ స్వాతంత్ర్యాన్ని సముపార్జించినవాడు. ఈ పట్టణంలో అతడి సమాధి ఉంది. 1785 వరకు ఈ రాజ్యాన్ని అతని వారసులు పాలించారు. ఆ సమయంలో రాజపుత్ర పొన్వర్ వంశీకులు ఛతర్‌పూర్‌ను తమ ఆధీనంలోకి తీసుకున్నారు. 1806 లో బ్రిటిష్ రాజ్, ఈ రాజ్యాన్ని కున్వర్ సోనే సింగ్ పొన్వర్ కు ఇచ్చింది. రాజ్యసంక్రమణ సిద్ధాంతం ప్రకారం, ప్రత్యక్ష వారసులు లేని కారణంగా 1854 లో ఛతర్‌పూర్, బ్రిటిషు వారి హస్తగతం కావలసి ఉండగా వారు దాన్ని జగత్ రాజ్‌కు ప్రదానం చేశారు. పొన్వర్ రాజులు 2,900 చ.కి.మీ. ఈ సంస్థానాన్ని పరిపాలించారు. 1901 లో ఈ సంస్థాన జనాభా 1,56,139. ఇది మధ్య భారతదేశంలోని బుందేల్‌ఖండ్ ఏజెన్సీలో భాగం.
1901 లో ఛతర్‌పూర్ పట్టణ జనాభా 10,029. ఒక ఉన్నత పాఠశాల ఉంది. ఈ రాజ్యంలో బ్రిటిషు వారి కంటోన్మెంటు నౌగాంగ్ కూడా ఉంది.
భౌగోళికం
ఛతర్‌పూర్ 24.9°N, 79.6°W వద్ద సముద్ర మట్టం నుండి 305 మీటర్ల ఎత్తున ఉంది. ఇది మధ్యప్రదేశ్ ఈశాన్య సరిహద్దులో ఉంది. ఇది ఉత్తర ప్రదేశ్‌లోని ఝాన్సీ నుండి 133 కి.మీ. మధ్యప్రదేశ్‌లోని గ్వాలియర్ నుండి 233 కి.మీ. దూరంలో ఉంది
వాతావరణం
చతర్‌పూర్‌లో వేడి వేసవి, కొంత చల్లటి రుతుపవనాలు, చల్లని శీతాకాలాలతో తేమతో కూడిన ఉపఉష్ణమండల వాతావరణం ( కొప్పెన్ క్లైమేట్ వర్గీకరణ Cwa ) ఉంది. వర్షాకాలంలో జూన్ నుండి సెప్టెంబరు వరకు భారీ వర్షాలు కురుస్తాయి.
రవాణా
ఛతర్‌పూర్‌కు రోడ్డు, రైల్వే సౌకర్యాలున్నాయి. ఛతర్‌పూర్ స్టేషన్ 2017 లో ప్రారంభమైంది. ఛతర్‌పూర్‌లో మహారాజా ఛత్రసాల్ స్టేషన్ ఛతర్‌పూర్ అనే రైల్వే స్టేషన్ ఉంది. ఇక్కడి నుండి ఝాన్సీ, భోపాల్, ఇండోర్, ఉజ్జయినిలకు నేరుగా రైళ్లు ఉన్నాయి. సమీప రైల్వే స్టేషన్లు ఖజురాహో (45 కి.మీ.), లలిత్‌పూర్ జంక్షన్ రైల్వే స్టేషన్ (135 కి.మీ.) హర్పాల్పూర్ (55 కి.మీ.) ఝాన్సీ (125 కి.మీ.), మౌరానిపూర్ (65 కి.మీ.), సత్నా (140 కి.మీ.). సమీప విమానాశ్రయం ఖాజురాహో సివిల్ ఏరోడ్రోమ్, 45 కి.మీ దూరంలో ఉంది
మూలాలు
వర్గం:Coordinates on Wikidata వర్గం:మధ్య ప్రదేశ్ నగరాలు పట్టణాలు
ఇల్లంతకుంట మండలం (రాజన్న జిల్లా)
ఇల్లంతకుంట మండలం, తెలంగాణ రాష్ట్రం, రాజన్న సిరిసిల్ల జిల్లాకు చెందిన మండలం. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం కరీంనగర్ జిల్లా లో ఉండేది. ప్రస్తుతం ఈ మండలం సిరిసిల్ల రెవెన్యూ డివిజను లో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది. ఈ మండలంలో  21  రెవెన్యూ గ్రామాలు ఉన్నాయి.నిర్జన గ్రామాలు లేవు. ఇల్లంతకుంట, ఈ మండలానికి కేంద్రం.
మండల జనాభా
thumb|2016 పునర్వ్యవస్థీకరణకు ముందు కరీంనగర్ జిల్లా పటంలో మండల స్థానం 2011 జనాభా లెక్కల ప్రకారం మొత్తం మండల జనాభా 	51,278 - పురుషులు 	25,556 - స్త్రీలు 	25,722. 2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 225 చ.కి.మీ. కాగా, జనాభా 48,379. జనాభాలో పురుషులు 24,078 కాగా, స్త్రీల సంఖ్య 24,301. మండలంలో 12,676 గృహాలున్నాయి.
భారతి (పరిశోధన కేంద్రం)
భారతి, భారతదేశం నెలకొల్పిన శాశ్వత అంటార్కిటిక్ పరిశోధనా కేంద్రం. ఇది భారతదేశపు మూడవ అంటార్కిటిక్ పరిశోధనా కేంద్రం. ప్రస్తుతం క్రియాశీలకంగా ఉన్న రెండు పరిశోధనా కేంద్రాలలో ఇది ఒకటి కాగా రెండోది మైత్రి. దేశపు మొట్టమొదటి పరిశోధనా కేంద్రం, దక్షిణ గంగోత్రి ని ప్రస్తుతం సరఫరా స్థావరంగా ఉపయోగిస్తున్నారు. ఈ నిర్మాణం కోసం భారతదేశం లార్సెమాన్ హిల్స్ పక్కన 69°S, 76°E వద్ద ఒక ప్రాంతాన్ని గుర్తించింది. ఈ పరిశోధనా కేంద్రాన్ని ఇంకా అధికారికంగా ప్రారంభించనప్పటికీ, 2012 మార్చి 18 నుండి ప్రయోగాత్మకంగా పనిచేస్తోంది. ఇది పూర్తయిన తరువాత, అంటార్కిటిక్ సర్కిల్‌లో బహుళ స్టేషన్‌లను కలిగి ఉన్న తొమ్మిది దేశాలలో భారతదేశం ఒకటిగా మారింది. సముద్ర శాస్త్ర అధ్యయనాలు, ఖండాంతర విచ్ఛిన్నం దృగ్విషయంపై దృష్టి పెట్టడం భారతి పరిశోధన స్థావర ఉద్దేశాలు. ఇది భారత ఉపఖండపు భౌగోళిక చరిత్రపై ప్రస్తుత అవగాహనను మెరుగుపరచే పరిశోధలను సులభతరం చేస్తుంది.
విజయ్ రూపానీ
విజయ్ రామ్నిక్ లాల్ రూపానీ (జననం 1956 ఆగస్టు 2) భారతీయ జనతా పార్టీ కి చెందిన భారతీయ రాజకీయ నాయకుడు. ఈయన రాజ్‌కోట్ వెస్ట్‌కు గుజరాత్ శాసనసభ నుండి ఏం.ఎల్.ఏ గా గెలుపొంది,2016  ఆగస్టు 7 నుండి 2021 సెప్టెంబర్గు 12 వరకు గుజరాత్ ముఖ్యమంత్రి గా విధులు నిర్వహించాడు.
భారతి (పరిశోధన కేంద్రం)
సౌకర్యాలు
నేషనల్ రిమోట్ సెన్సింగ్ సెంటర్ (NRSC) స్టేషను నిర్మాణ ప్రాజెక్టును ఎలక్ట్రానిక్స్ కార్పొరేషన్ ఆఫ్ ఇండియా లిమిటెడ్ (ECIL) కు రూ. 230 కోట్లకు కాంట్రాక్టుకు ఇచ్చింది. 2,162 చ.మీ. విస్తీర్ణమున్న స్టేషన్ భవనాన్ని 127 రోజుల్లో నిర్మించారు. స్టేషనులో మొత్తం 72 మంది సిబ్బంది ఉండవచ్చు. వీరిలో 47 మంది ప్రధాన భవనంలో ఏడాది పొడవునా ఉండే వీలుండగా, మరో 25 మంది వేసవిలో షెల్టర్లలో ఉండవచ్చు. ప్రధాన స్టేషన్ భవనానికి సరిపడేలా ఒక ఇంధన క్షేత్రం, సముద్రపు నీటి పంపు, వేసవి శిబిరం ఉన్నాయి.
ప్రాజెక్టు పని చేయడం మొదలైన తర్వాత, హై-స్పీడ్ శాటిలైట్ ముడి డేటాను ప్రాసెస్ చేయడం కోసం ఎప్పటి కప్పుడు భారతి స్టేషన్ నుండి హైదరాబాద్‌లోని NRSC కి పంపిస్తారు.
విజయ్ రూపానీ
తొలినాళ్ళ జీవితం
విజయ్ రూపానీ మయబెన్ రామ్నిక్ లాల్ రూపానీ దంపతులకు ఎడవ సంతానంగా జన్మించాడు. వీరు మయన్మార్లో ని యాంగోన్లో బనియా కుటుంబానికి చెందిన వారు. బర్మాలో రాజకీయ అస్థిరత కారణంగా అతని కుటుంబం 1960 లో రాజ్‌కోట్‌కు వెళ్లింది.విజయ్ రూపానీ ధర్మేంద్రసింగ్ జి ఆర్ట్స్ కాలేజీ నుండి బ్యాచిలర్ ఆఫ్ ఆర్ట్స్, సౌరాష్ట్ర విశ్వవిద్యాలయం నుండి ఎల్.ఎల్.బి చదువును పూర్తి చేశారు.
భారతి (పరిశోధన కేంద్రం)
సౌకర్యాలు
2007 లో ECIL, అంటార్కిటికాలోని రెండవ భారతీయ పరిశోధనా కేంద్రం మైత్రికి, నేషనల్ సెంటర్ ఫర్ పోలార్ అండ్ ఓషన్ రీసెర్చ్ (NCPOR) కూ మధ్య కమ్యూనికేషన్ లింకును కూడా ఏర్పాటు చేసింది. భారతి స్టేషన్‌లో శాస్త్రవేత్తలు టెక్టోనిక్స్, జియోలాజికల్ స్ట్రక్చర్‌లపై పరిశోధనలు చేపడతారు. స్టేషను నిర్మాణంలో షిప్పింగ్ కంటైనర్‌లను ఉపయోగించిన మొదటి దేశం భారతదేశం. అందువల్ల రికార్డు సమయంలో అతి తక్కువ ఖర్చుతో ఈ స్థావర నిర్మాణం సాధ్యమైంది.
విజయ్ రూపానీ
రాజకీయ జీవితం
విజయ్ రూపానీ అఖిల భారతీయ విద్యార్థి పరిషత్ (ఎబివిపి) లో విద్యార్థి కార్యకర్తగా ఉన్నాడు. అలాగే అతను  రాష్ట్రీయ  స్వయంసేవక్ సంఘ్ (ఆర్ఎస్ఎస్) లో చేరాడు ఆ తరువాత 1971 లో జనసంఘ్ లో సభ్యనిగా చేరాడు. భారతీయ జనతా పార్టీ స్థాపించిన మొదటి రోజులనుండి పార్టీలతో సంబంధం కలిగి ఉన్నాడు. ఈయన 1978 నుండి 1981 వరకు ఆర్‌ఎస్‌ఎస్  ప్రచారక్ గా ఉన్నాడు. 1987 లో రాజ్‌కోట్ మునిసిపల్ కార్పొరేషన్ కార్పొరేటర్‌గా ఎన్నికయ్యాడు.
భారతి (పరిశోధన కేంద్రం)
ఆవిష్కరణలు, విజయాలు
2017 జనవరిలో అంటార్కిటిక్‌కు 36వ భారతీయ యాత్రలో ఉన్న శాస్త్రవేత్తలలో ఒకరైన ఫెలిక్స్ బాస్ట్, భారతి పరిశోధనా కేంద్రానికి సమీపంలోని లార్సెమన్ హిల్స్‌లో కొత్త నాచు జాతిని కనుగొన్నాడు. దానికి బ్రయుమ్ భారతియెన్సిస్ అని పేరు పెట్టాడు.
త్రిధా చౌధరీ(నటి)
త్రిధా చౌధరీ ఒక భారతీయ చలన చిత్ర నటి. ఆమె ఎక్కువగా బెంగాలి, తెలుగు చిత్రాలలో నటించింది. ఆమె సూర్యా వర్సెస్ సూర్యా చిత్రంతో తెలుగు చలన చిత్రసీమలో అడుగుపెట్టింది.
భారతి (పరిశోధన కేంద్రం)
మూలాలు
వర్గం:Coordinates on Wikidata వర్గం:అంటార్కిటికాలో భారతదేశ కార్యక్రమం
త్రిధా చౌధరీ(నటి)
బాహ్య లింకులు
వర్గం:జీవిస్తున్న ప్రజలు వర్గం:భారతీయ టెలివిజన్ నటీమణులు వర్గం:భారతీయ సినిమా నటీమణులు వర్గం:హిందీ సినిమా నటీమణులు
వర్గం:కోల్‌కతా వ్యక్తులు వర్గం:జనన సంవత్సరం తప్పిపోయినవి
వర్గం:తెలుగు సినిమా నటీమణులు
విజయ్ రూపానీ
రాజకీయ జీవితం
రూపానీ 1988 నుండి 1996 వరకు ఆర్‌ఎంసి స్టాండింగ్ కమిటీ ఛైర్మన్ గా భాద్యతలు నిర్వహించాడు. 1995 లో మళ్లీ ఆర్‌ఎంసికి ఎన్నికయ్యాడు. 1996 నుండి 1997 వరకు రాజ్‌కోట్ మేయర్‌ గా పనిచేశాడు. 1998 లో బిజెపి గుజరాత్ యూనిట్ ప్రధాన కార్యదర్శి అయ్యాడు అలాగే చైర్మన్‌గా కూడా  పనిచేశాడు. రూపానీ 2006 లో గుజరాత్ టూరిజం ఛైర్మన్‌గా నియమితుడయ్యాడు. 2006 నుండి 2012 వరకు రాజ్యసభ సభ్యుడు గా ఉన్నాడు. నరేంద్ర మోదీ ముఖ్యమంత్రి పదవిలో  ఉన్నప్పుడు 2013 లో బిజెపి గుజరాత్ యూనిట్ ప్రధాన కార్యదర్శిగా, గుజరాత్ మునిసిపల్ ఫైనాన్స్ బోర్డు ఛైర్మన్‌గా పనిచేశారు.
19 ఫిబ్రవరి 2016 న, ఆర్. సి. ఫాల్డు స్థానంలో రూపానీ గుజరాత్  రాష్ట్ర బిజెపి అధ్యక్షుడయ్యారు. ఫిబ్రవరి 2016 నుండి ఆగస్టు 2016 వరకు బిజెపి రాష్ట్ర అధ్యక్షుడిగా ఉన్నాడు.
ముఖ్యమంత్రిగా (2016 - 2021)
అతను ఆనందీబెన్ పటేల్ తరువాత 2016 ఆగస్టు 7 న గుజరాత్ ముఖ్యమంత్రిగా ప్రమాణ స్వీకారం చేశారు. 2017 గుజరాత్ శాసనసభ ఎన్నికల్లో, భారత జాతీయ కాంగ్రెస్ అభ్యర్థి ఇంద్రాణిల్ రాజయగురును ఓడించి రాజకోట్  పశ్చిమ నియోజకవర్గం నుండి ముఖ్యమంత్రి పదవికి నామినేట్ అయ్యాడు. 2017 డిసెంబర్ 22 న శాసనసభ పార్టీ నాయకుడిగా ఆయన ఏకగ్రీవంగా ఎన్నికయ్యారు, 2021 సెప్టెంబరు 12 వరకు గుజరాత్ ముఖ్యమంత్రిగా ఉన్నాడు.
మూలాలు
వర్గం:జీవిస్తున్న ప్రజలు వర్గం:1956 జననాలు వర్గం:రాజకీయ నాయకులు వర్గం:భారతీయ జనతా పార్టీ ముఖ్యమంత్రులు వర్గం:భారతీయ జనతా పార్టీ రాజకీయ నాయకులు వర్గం:గుజరాత్ ముఖ్యమంత్రులు వర్గం:భారతదేశ రాష్ట్రాల ముఖ్యమంత్రులు